|  |  |
| --- | --- |
| Numri i lëndës: | 2019:157522 |
| Datë: | 23.07.2019 |
| Numri i dokumentit:  | 00421747 |

**P. nr.665/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit F. N. , sipas aktakuzës së PTH-së D.P. në Pejë PP/II. nr.1632/19 të dt22.7.2019, për shkak të veprës penale përdorim i armës apo mjetit të rrezikshëm nga neni 367 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit F.N. , dhe të prokurorit të shtetit Lumturije Hoxha , me dt.23.7.2019 ka marrë dhe botërisht ka shpallë këtë :

 **A K T GJ Y K I M**

**I pandehuri F. N. i lindur me dt....në Pejë. rruga S H nr. .., ku edhe tani jeton, i biri i A. dhe i nënës A. e gjinisë R, Shqiptar Shtetas i Republikës së Kosovës, gjendet në liri.**

**ËSHTË FAJTOR**

Për arsye se:

 Me dt. .. rreth orës ...,..min, në Pejë , në rrugën .. nr.., përdorë armën në kundërshtim me ligjin n e zbatueshëm lidhur me armët, dh atë pistoletën e tij me leje , të markës XDM , e prodhimit kroat , me kalibër 9 mm , me numër serik H199674, në atë mënyrë që me rastin e një ahengu familjar i pandehuri në shenjë gëzimi nga dritarja e shtëpisë së tij , shtënë disa herë në drejtim të tokës.

-me çka ka kryer vepre penale : përdorim i armës apo mjetit të rrezikshëm nga neni 367 par 1 të KPRK-së .

Prandaj gjykata të pandehurit konform nenit 41, 42, 49, 50,51,52, dhe nenit 367 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 10 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 20 euro , në emër të shpenzimeve të procedurës penale shumën prej 50 kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

Arma e llojit XDM , prodhim kroat , me kalibër 9 mm , me numër serik H199674- KNFISKOHET.

**A r s y e t i m**

Prokuroria Themelore në Pejë me dt.22.7.2019 kundër të pandehurit F. N ka ngritë aktakuzë PP/II. nr.1632/19 për shkak të veprës penale: përdorim i armës apo mjetit të rrezikshëm nga neni 367 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë, ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit shtetit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë e ka pranuar.

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë padënueshmrinë e mëparshme, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036.

Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë.23.7.2019

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .